CELEX: 62021TN0667
Language: hu
Date: 2021-10-12 00:00:00
Title: T-667/21. sz. ügy: 2021. október 12-én benyújtott kereset – BAWAG PSK kontra EKB

2021.12.13.   
            
            
               HU
            
            
               Az Európai Unió Hivatalos Lapja
            
            
               C 502/38
            
         
      2021. október 12-én benyújtott kereset – BAWAG PSK kontra EKB
      (T-667/21. sz. ügy)
      (2021/C 502/57)
      Az eljárás nyelve: angol
      
         Felek
      
      
         Felperes: BAWAG PSK Bank für Arbeit und Wirtschaft und Österreichische Postsparkasse AG (Bécs, Ausztria) (képviselők: H. Bälz és D. Bliesener ügyvédek)
      
         Alperes: Európai Központi Bank
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes 2021. augusztus 2-i határozatát; (1) és
               
            
                  —
               
               
                  az alperest kötelezze a költségek megfizetésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első jogalap azon alapul, hogy az alperes nem rendelkezik hatáskörrel arra, hogy a bankokról szóló osztrák törvény (BWG) 97. § -ának (1) bekezdése alapján lefölözési kamatot állapítson meg.
               
            
                  2.
               
               
                  A második jogalap azon alapul, hogy elévülés miatt már nem állapítható meg lefölözési kamat a BWG 97. § -ának (1) bekezdése alapján.
               
            
                  3.
               
               
                  A harmadik jogalap azon alapul, hogy a felperes nem lépte túl a 375/2013/EU rendelet (2) 395. cikkének (1) bekezdésében előírt, nagykockázat-vállalásokra vonatkozó limitet.
               
            
                  4.
               
               
                  A negyedik jogalap azon alapul, hogy a megtámadott határozat sérti a felperes meghallgatáshoz való jogát.
               
            
                  5.
               
               
                  Az ötödik jogalap azon alapul, hogy az alperes tévesen számította ki a lefölözési kamat összegét a BWG 97. § -ának (1) bekezdése alapján.
               
            
         (1)  SSM-2021-ATBAW-7–ESA-2018–0000126. sz.
      
         (2)  A hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendelet (HL 2013. L 176., 1. o.).